เอไอเอดันไวทัลลิตี้ สุขภาพดีลดค่าเบี้ย
เอไอเอ หวังดันยอดสมาชิก เอไอเอ ไวทัลลิตี้ แตะ 1 ล้านราย เจาะกลุ่มลูกค้าดูแลสุขภาพ ได้ส่วนลดค่าเบี้ย
9 ก.พ. 2562

เอไอเอ หวังดันยอดสมาชิก เอไอเอ ไวทัลลิตี้ แตะ 1 ล้านราย เจาะกลุ่มลูกค้าดูแลสุขภาพ ได้ส่วนลดค่าเบี้ย
นายตัน ฮาค เลห์ ประธานเจ้าหน้าที่บริหาร บริษัท เอไอเอ ประเทศไทย เปิดเผยว่า ในปีนี้เอไอเอตั้งเป้าที่จะผลักดันสมาชิกโครงการ "เอไอเอ ไวทัลลิตี้" ให้ได้ 1 ล้านราย จากปัจจุบันที่มีอยู่ 2.5 แสนราย เมื่อเทียบกับฐานลูกค้าเอไอเอ ที่มีอยู่ 5.5 ล้านราย โดยเน้นกลุ่มเป้าหมายลูกค้าที่ดูแลตัวเองและใส่ใจเรื่องสุขภาพมากขึ้น พร้อมกับได้รับส่วนลดเบี้ยประกันสูงสุด 25% และสิทธิประโยชน์ต่างๆ จากพันธมิตร
"หลังจากเปิดตัว เอไอเอ ไวทัลลิตี้ มาได้ 2 ปี ในปีนี้เราได้มีการปรับโฉม เอไอเอ ไวทัลลิตี้ใหม่ เพื่อตอบโจทย์คนรักสุขภาพมากขึ้น ทั้งยังได้มีการปรับแบบประกันที่ให้ลูกค้าสามารถเข้าร่วมโครงการได้ง่ายขึ้น ไม่ว่าจะเป็นแบบประกันที่คุ้มครองชีวิตถึงอายุ 70 และ 80 ปี รวมถึงแบบประกันหลักที่เลือกได้เองพร้อมสัญญาประกันสุขภาพและโรคร้ายแรง" นายตัน กล่าว
อย่างไรก็ตาม ล่าสุดได้เปิดตัว "หมาก ปริญ สุภารัตน์" เป็น เอไอเอ ไวทัล ลิตี้ แอมบาสเดอร์ คนแรกของโครงการ ซึ่งคาดว่าจะมีส่วนช่วยให้จำนวนสมาชิกเพิ่มขึ้นอย่างต่อเนื่อง